1978 Голяма награда на Канада е 11-о за Голямата награда на Канада и шестнадесети последен кръг от сезон 1978 във Формула 1, провежда се на 8 октомври 1978 година на пистата Монреал, Монреал в Канада.

Репортаж 
За първи път Голямата награда на Канада домакинства на трасето Ил Нотр-Дам в Монреал, след като в предишните издания ГП на Канада се е провело в Моспорт и Монт Треблан.

Единствените промени в стартовия лист са, че Нелсън Пикет се включва като трети пилот на Брабам, след неуспешните си стинтове в Инсайн и БС Фабрикейсънс, заедно с Ники Лауда и Джон Уотсън (за когото това е последно състезание като пилот на Брабам) и Рикардо Патрезе, който се завръща в отбора на Ероуз, след като пропусна предишното състезание поради наказание.

Лошото време и дъжда в петък сутринта принуди организаторите да отложат началото на квалификациите с 20 минути. Жан-Пиер Жарие с Лотус взе пола с време 1:38.015. До него стартира Джоди Шектър с Волф, следван от местния герой Жил Вилньов и Уотсън с Брабам. Топ 10 допълват Алан Джоунс с Уилямс, Емерсон Фитипалди, Лауда, Ханс-Йоахим Щук, Марио Андрети и Жак Лафит. Карлос Ройтеман, победителя от Уоткинс Глен стартира на разочороващото 11-о място.

Жарие запази лидерството си, но Джоунс направи добър старт, което го отведе до 2-ра позиция. Андрети също мина с две позиции, изпреварвайки Лауда и Щук. Фитипалди е първият отпаднал след като запрати своя болид в калта. На следващата обиколка Щук също запрати своя Шадоу на същото място. Брабам имаха ужасен ден, след като Лауда имаше повреда по спирачките, а след това Уотсън се прибра в бокса със счупено окачване. Следващият отпаднал е Боби Рехал, карайки старият болид на Волф WR1, с проблем по горивната система в 17-а обиколка.

Жарие вече имаше 20 секунди преднина пред Уилямс-а на Джоунс, който водеше битка за второто място с Шектър и Вилньов. В 18-а обиколка южно-африканеца намери пролука и успя да мине пред Джоунс, след което Вилньов също мина пред Уилямс-а обиколка по-късно. В същото време Патрик Депайе (стартирайки 13-и) загуби много позиции след като е 5-и, поради механически проблеми. Това прати с позиция напред Ройтеман и Дерек Дейли с Инсайн в зоната на точките. Малко по-късно ирландеца е изпреварен от Ероуз-а на Рикардо Патрезе.

В 25-а обиколка Вилньов излезе пред Шектър, който от следващата година ще е съотборник на канадеца, за втора позиция. Две обиколки по-късно Ройтеман изпревари бавно-каращия Уилямс на Алан Джоунс за четвърто място. Дейли отново се върна в Топ 6, след проблемите на Джоунс, но ирландеца е атакуван от втория Тирел, каран от Дидие Пирони. Депайе изпревари и двамата след като проблемите на неговия Тирел бяха отшумяли. В същото време Жан-Пиер Жарие е изпреварен от затворения с обиколка Жак Лафит, преди Лотус-а да напусне състезанието три обиколки по-късно с теч в маслото. Това прати Жил Вилньов на първа позиция пред Шектър, Ройтеман, Патрезе, Депайе и Дейли. Джеймс Хънт, който вървеше зад съотборника си от Макларън Патрик Тамбей, завърши последното си състезание за британския отбор в калта след завъртане. Лафит също отпадна с проблем в трансмисията.

Не настъпиха никакви промени в класирането, и Жил Вилньов постигна първата си победа и то на родна земя. Джоди Шектър завърши втори с Волф, следван от Карлос Ройтеман, на около 13 и 19 секунди зад канадеца. Патрезе завърши 4-ти, пред Депайе и Дейли, който постига първите си точки за Инсайн и за себе си.

Класиране

Класиране след състезанието 

 Генерално класиране при пилотите

 Генерално класиране при отборите

Източници 
 

Голяма награда на Канада
1978 година в Канада